stanford-oval/wikipedia huggingface dataset:
Tyrone Kent
Pelaajaura

Kent aloitti koripallon kolmevuotiaana. Vuodet 2005–2009 Kent pelasi yhdysvaltalaisessa Toledon yliopistossa. Vuonna 2010 hän pelasi Ranskan toiseksi korkeimmalla sarjatasolla, ja kaudeksi 2010–2011 hän siirtyi Kyproksen pääsarjaan. Seuraavan kauden Kent edusti NBA:n kehityssarjajoukkue Canton Chargea, ja kauden 2012–2013 hän esiintyi Israelin toiseksi korkeimmalla sarjatasolla. Kauden 2013–2014 Kent palloili kotimaansa ABA-sarjassa 26,7 pisteen ja 9,8 levypallon keskiarvoilla.
Syksyksi 2014 Kentillä oli tehtynä sopimus israelilaisjoukkueen kanssa, mutta kyseinen seura myytiin, ja Kent jäi työttömäksi. Marraskuussa 2014 hän siirtyi ulkomaalaispelaajiensa vaihtuvuudesta kärsineeseen suomalaiseen Tampereen Pyrintöön. Kent pelasi Pyrinnössä Korisliigan ohella Baltian liigaa, jossa oli joukkueen parhaita pisteidentekijöitä. Pyrinnön joukkue koki edelleen muutoksia, ja helmikuun alussa Kent siirtyi Pyrinnön toiseksi korkeimmalla sarjatasolla pelanneeseen reservijoukkueeseen jossa pelasi kauden loppuun.
Pelityyli

Toledon yliopiston pelaajaprofiilissa Kentiä kutsuttiin joukkueensa lahjakkaimmaksi pelaajaksi, jonka luontaisena pelipaikkana pidettiin laituria, vaikka Kent pelasikin yliopistossa myös pelintekijänä. Kent on yliopistoprofiilinsa mukaan tunnettu donkeistaan ja voitti Israelissa pelatessaan tähdistöottelun donkkikilpailun. Pyrinnön päävalmentaja Pieti Poikola kehui pelaajasopimuksen julkistamisen yhteydessä Kentin puolustuspelaamista.
Kent luonnehti Aamulehden haastattelussa itseään luonnostaan kimmoisaksi pelaajaksi, joka on hyvä ottamaan levypalloja. Hän kuvaili itseään myös hyväksi joukkuepelaajaksi ja puolustajaksi.
Yksityiselämä

Kentin isä on myös nimeltään Tyrone Kent, ja hänellä on äitipuoli Debra Kent sekä isoveli Larkey Goodwin. Yliopistossa Kent opiskeli pääaineinaan teknologiaa ja recreational therapya.
Tietokoneen kotelo

ATX-kotelo, jossa on MicroATX-emolevy paikallaan.
Tietokoneen kotelo on kotelo, johon asennetaan  tietokoneen sisäiset osat, kuten emolevy, laajennuskortit, massamuistit (kiintolevy, optinen asema) ja virtalähde. Tietokoneen kotelon rakennusmateriaalina käytetään yleensä terästä tai alumiinia, mutta epätavallisempia materiaaleja kuten puuta ja jopa Lego-palikoita on nähty käytettävän kotitekoisissa koteloissa.
Standardit

IBM PC -yhteensopivien tietokoneiden yleistyessä useiden eri valmistajien välisen yhteensopivuuden vuoksi kotelot ja virransyöttö on standardoitu. Varhaisin "standardi" oli ns. AT-kotelo. AT-nimellä nimitettiin aluksi IBM PC/AT -tietokonetta ja sen klooneja. AT-standardia ei ilmeisesti ole kirjoitetussa muodossa ja se lienee syntynyt muiden valmistajien kopioidessa IBM:n ratkaisut. Täysikokoinen AT-emolevy on kooltaan 12" × 13,8". Ns. Baby-AT on kooltaan 8,57" × 13,04", eli samankokoinen kuin IBM PC/XT:n emolevy, mutta sen ruuvinreiät ovat eri paikoissa, jotta emolevyn voi kiinnittää AT-koteloon.
Tehontarpeen kasvaessa virransyötön ja lämmönhallinnan merkitys on kasvanut, joka on vaikuttanut uudempien koteloiden ratkaisuihin.
Vuonna 1995 otettiin käyttöön standardoidut ATX-kotelot, jossa virransyöttöä parannettiin ja emolevyn liittimet siirrettiin kustannusten vähentämiseksi näkymään suoraan kotelon takareunasta ulos.
Uusin kotelon ja virransyötön määrittely on BTX (Balanced Technology Extended), jota suunniteltiin ATX:n korvaajaksi vuosien 2004 ja 2005 aikana. BTX voi käyttää samaa virtalähdettä kuin ATX, mutta sen lämmönhallintaan on kehitetty erityistä huomiota. BTX-koteloiden myyminen kuluttajille on lopetettu ja arkkitehtuuri on käynyt tarpeettomaksi uusien vähävirtaisten 64-bittisten suorittimien myötä. Kuitenkin esimerkiksi Applen Mac Prossa on BTX-kotelo. Sekä ATX- että BTX-määrittelyn on tehnyt Intel.
Räkkiasennusta varten kotelon ulkoiset mitat ovat määritelty räkkiyksikkönä. Räkkiä käytetään erityisesti palvelinkoneille.
Sommittelu

Tietokoneen kotelossa on yleensä metallilevystä rakennetut paikat virtalähteelle ja levyasemille, kuten myös takapaneeli, johon kiinnitetään emolevyn lisälaiteliittimet ja laajennuskortit. Useimmissa koteloissa on virtanappi tai -kytkin, reset-nappi ja kovalevy- ja verkkoaktiivisuutta ilmaisevat LED-valot. Myös tietokoneen virtatilaa ilmaiseva LED on tavallinen. Joidenkin koteloiden etupaneelissa on sisäänrakennettuja I/O-portteja, kuten USB- ja kuulokeliitäntöjä, jotka kiinnitetään johdoilla emolevyyn.
Sommittelu > Pääkomponenttien sijainti

Emolevy on yleensä ruuvattu kiinni kotelon suurimpaan tahkoon, joka on kotelon kokoluokasta ja asennosta riippuen joko pohjalla tai sivulla.
Kokoluokissa kuten ATX takapaneeliin on leikattu reiät emolevyyn integroituja oheislaitteita ja laajennuskortteja varten.
Virtalähde sijaitsee usein ylhäällä tai alhaalla koneen takaosassa. Yleensä se kiinnitetään paikalleen neljällä ruuvilla.
Levyasemien paikat ovat useimmiten kotelon etuosassa.
Tyypillisessä kotelossa napit ja LEDit sijaitsevat etuosassa; joissain koteloissa on I/O-portteja ja lämpötilaa ja/tai prosessorin kellotaajuutta ilmaisevia näyttöjä samoilla alueilla.
Tuuletusaukot sijaitsevat usein edessä, takana ja joskus kotelon sivussa. Joissain koteloissa on myös tuuletinpaikkoja alhaalla ja ylhäällä.
Ulkonäkö

1990-luvulla useimmat kotelot olivat vaalean kellanruskeita suorakaiteen muotoisia laatikoita. Tällaisia koteloita käytetään nykyään useissa edullisissa tietokoneissa, jotka on koottu tavanomaisista komponenteista. 2000-luvulla tunnetut valmistajat ovat siirtyneet perinteisistä vaalean kellanruskeasta värisistä tyypillisesti mustiin, tummanharmaisiin ja hopeanvärisiin koteloihin.
Kotelon modaus on toimenpide, jonka tarkoituksena on tehdä tietokoneen kotelosta ulkoisesti hienomman näköinen ja usein myös kiinnittää huomiota korkeatasoisten tai epätavallisten osien käyttöön. 2000-luvulta lähtien joissain koteloissa on ollut läpinäkyviä paneeleita tai akryyli-ikkunoita jotta käyttäjä voi katsoa kotelon sisälle tietokoneen ollessa käytössä. Modatuissa koteloissa voi myös olla sisäinen valaistus ja paranneltu jäähdytys. Myös kotelon maalaaminen on yleistä. Jotkut harrastajat rakentavat kotelon itse käyttämällä raaka-aineina esim. alumiinia, terästä, akryyliä tai puuta.
Tietokoneen kotelo ilman emolevyä ja virtalähdettä.
1990-luvun koteloita.
Tsintsillat

| Tsintsillat |
| --- | --- |
 Pitkähäntätsintsilla (Chinchilla lanigera)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Piikkisikamaiset jyrsijät Hystricomorpha
Osalahko::  Piikkisikamaiset Hystricognathi
Heimo::  Tsintsillat Chinchillidae  Bennett, 1833
Synonyymit
  Eriomyidae Burmeister, 1854  Lagostomidae Bonaparte, 1838  Viacacidae Ameghino, 1904  Viscacciidae Roverto, 1914 
Katso myös
   Tsintsillat Wikispeciesissä   Tsintsillat Commonsissa 
Infobox OKNimi-testi OK: 
Tsintsillat (Chinchillidae) on jyrsijöihin kuuluva heimo.
Suvut ja lajit

Tsintsilloihin kuuluu Mammal Species of the World -teoksen mukaan seuraavat suvut ja lajit:
Tsintsillat (Chinchilla )
Chinchilla chinchilla
Chinchilla (Chinchilla lanigera)
Lagidium
Lagidium peruanum
Lagidium viscacia
Lagidium wolffsohni
Lagostomus
Lagostomus crassus
Lagostomus maximus
Tuulet kääntyy pohjoiseen – Kaikki Fonovox-levytykset 1975–1978

| Tuulet kääntyy pohjoiseen – Kaikki Fonovox-levytykset 1975–1978 Reijo Taipale |
| --- | --- | --- |

Kokoelmalevyn tiedot
 Äänitetty : 1975–1978
 Julkaistu: 5. elokuuta 2009
 Tyylilaji: iskelmä
 Levy-yhtiö: Rocket Records
muut julkaisut
| Muistojen polku 2008 | Tuulet kääntyy pohjoiseen – Kaikki Fonovox-levytykset 1975–1978 2009 | Valon lapsi 2014 |
Tuulet kääntyy pohjoiseen – Kaikki Fonovox-levytykset 1975–1978 on Reijo Taipaleen kahden cd:n kokoelmajulkaisu, joka ilmestyi 5. elokuuta 2009.
Kappaleet

| --- | --- |
 CD 1 Keinu kanssani  Suudelmin suljetut kirjeet  Kuutamolla kahden   Amado mio   Rakkauden satu   Vihreät silmät  Mustat enkelit   Sinitaivas   Kaksi ruusua   Olet rakkain   Mallorca   Mä jään, sua kutsutaan   Saavuthan jälleen Roomaan   Vaarallista onnea  Tuulet kääntyy pohjoiseen   Anema e core   Tahdon kotiin tulla taas   Babette  Taivaan sinessä  Portugalin huhtikuu   Muistelen Georgiaa  Ilta pienessä kaupungissa   Metsätie   Kaunis maa   On hanget korkeat nietokset   Valkea joulu :  CD 2 Angelique  Pieni kukkanen  Siboney  Kellot  Hopeinen kuu  Delfiinipoika  Moody river  Muistan Portofinon  Näin saanhan käydä eiliseen  Lazzarella  Sävel rakkauden  Alla venäläisen kuun  Tonavan aallot  Itämaan ruusuja  On syömmesi jäätä  Sait multa kukkaset toukokuun  Domino  Yli aaltojen  Viuluvalssi  Maria Elena  Lumous  Mustalaisruhtinatar  Charmaine  Kun jo saapuu yö
Aiheesta muualla

Levyn esittelysivu Rocket Recordsin kotisivuilla (Arkistoitu – Internet Archive)
Tunturikarhunsammal

| Tunturikarhunsammal |
| --- | --- |

Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Karhunsammalet Polytrichopsida
Lahko::  Karhunsammalet Polytrichales
Heimo::  Karhunsammalet Polytrichaceae
Suku::  Vuorikarhunsammalet Polytrichastrum
Laji::  sexangulare
Kaksiosainen nimi
 Polytrichastrum sexangulare  (Brid.) G.L.Sm. 
Katso myös
   Tunturikarhunsammal Wikispeciesissä   Tunturikarhunsammal Commonsissa 
Infobox OKNimi-testi OK: 
Tunturikarhunsammal (Polytrichastrum sexangulare) on pohjoisessa esiintyvä kenttäkerroksien pystykasvuinen lehtisammallaji. Se kuuluu Polytrichaceae-heimoon ja vuorikarhunsammalten sukuun. Läheltä katsottuna tunturikarhunsammal näyttää pikkuruisilta männyn taimilta. Yleisväriltään se on ruskeanvihreä. Tunturikarhunsammal kasvaa muutaman senttimetrin korkuiseksi.
Tunturikarhunsammalta esiintyy ainoastaan Peräpohjolassa, Metsä-Lapissa ja Tunturi-Lapissa. Peräpohjolassa ja Metsä-Lapissa se on alueellisesti uhanalainen. Valtakunnallisessa uhanalaisuusluokittelussa tunturikarhunsammal on elinvoimainen. Sirppiahmansammal (Kiaeria falcata) on tunturikarhunsammalen seuralaislaji.
Itiöpesäkkeet ovat harvinaisia, ja jos niitä löytyy, ne ovat pieniä. Tunturikarhunsammal on kaksikotinen.
Tsiolkovski (Kuun kraatteri)

Tsiolkovski on suuri kraatteri Kuun kääntöpuolella. Se erottuu selvästi tumman pohjansa ansiosta. Kraatterin keskushuippu näkyy selvästi.
Tsiolkovski on venäläisen rakettitekniikan teoreetikon Konstantin Tsiolkovskin mukaan nimetty kraatteri kuun maahan näkymättömällä puolella. Kraatterin tumma pohjan osa on törmäyksen jälkeen kuun sisuksista virrannutta laava, joka on jähmettynyt basalttimaiseksi kiveksi. Se on samanlaista kuin kuun "meret". Tumma alue ympäröi selvää keskushuippua, jollainen on syntynyt törmäyksen vastavaikutuksena tämän kokoluokan suureen kraatteriin. Tämän selvästi erottuvan kraatterin löysivät venäläiset Luna 3 -kuuluotaimen kuvista. Kraatterin läpimitta on 180 km, ja koordinaatit 20.4° S, 129.1° E.
Aiheesta muualla

Wikimedia Commonsissa on kuvia tai muita tiedostoja aiheesta .
Kuun topografinen kartta Lunar and Planeraty Institute:ssa näyttää kraatterin neljällä sivullaan:
| --- | --- |
Pohjoispuoli: — LTO-101B2 Tsiolkovskij Borealis
Eteläpuoli: — LTO-101B3 Tsiolkovskij Australis
Koillinen: — LTO-102A1 Patsaev
Kaakko: — LTO-102A4 Fesnekov
Tomb Raider Chronicles

| Tomb Raider Chronicles |
| --- | --- |

Kehittäjä:  Core Design
Julkaisija:  Eidos Interactive JP Capcom
Jakelija:  JP Capcom
Säveltäjä:  Peter Connelly
Pelisarja:  Tomb Raider
Pelimoottori:  Tomb Raider: The Last Revelation
Julkaistu:  PlayStationEU 17. marraskuuta 2000NA 24. marraskuuta 2000JP 31. toukokuuta 2000 Microsoft WindowsEU 17. marraskuuta 2000NA 21. marraskuuta 2000 Sega DreamcastEU 17. marraskuuta 2000NA 19. marraskuuta 2000
Lajityyppi:  toimintaseikkailu
Pelimuoto:  yksinpeli
Ikäluokitus:  ELSPA: 15+ ESRB: T  Virheellinen ESRB-arvo
Alusta:  PlayStation, Microsoft Windows, Sega Dreamcast, Macintosh
Jakelumuoto:  optinen levy
Lisää peliartikkeleitaVideopelien teemasivulla
Infobox OK   : 
Tomb Raider Chronicles on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna 2000 PlayStationille, Microsoft Windowsille ja Sega Dreamcastille. Peli kuuluu Tomb Raider -pelisarjaan.
Juoni

Horuksen temppeli on sortunut (pelissä Tomb Raider: The Last Revelation) ja Lara Croftin odotetaan kuolleen, mutta Werner von Croy on aloittanut kaivaukset raunioilla, toivoen Laran olevan elossa. Laran ystävät Winston Smith, Patrick Dunstan ja Charles Kane ovat kokoontuneet Croftin kartanolle muistelemaan Laran menneitä seikkailuja.
Ensimmäisessä kroniikassa Lara on Roomassa etsimässä tarunomaista Viisasten kiveä ja kohtaa Pierre DuPontin sekä Larson Conwayn.
Toisessa kroniikassa Lara etsii maineikasta Pyhän Longinuksen keihästä. Hän kohtaa mafiajohtaja Mikhailovin, joka etsii keihästä sukellusveneen avulla. Lara soluttautuu sukellusveneeseen ja löytää keihään merenpohjasta, mutta joutuu Mikhailovin miesten vangitsemaksi. Lara varoittaa keihään vaaroista, mutta Mikhailov ei piittaa ja tuhoaa vahingossa koko sukellusveneen. Lara pakenee ja jättää keihään merenpohjaan.
Kolmannessa kroniikassa teini-ikäinen Lara kuulee Winstonin ja Dunstanin keskustelun paranormaaleista ilmiöistä irlantilaisella Black Islen saarella. Hän salamatkustaa Dunstanin veneessä saarelle ja kohtaa outoja asioita, kuten hirtetyn miehen ja demoni Verdiletin.
Neljännessä kroniikassa Lara tunkeutuu Werner von Croyn huipputekniikkaiseen kompleksiin ja varastaa mystisen Iriksen.
Pelin lopussa Horuksen temppelin raunioiden kaivauksista löytyy Laran reppu. Von Croy toteaa, että ”hän on löytynyt”.
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 70,59 % (PlayStation) 68,25 % (Dreamcast) 60,24 % (Windows)
Metacritic: 63/100 (PlayStation) 59/100 (Dreamcast) 57/100 (Windows)
Arvostelupisteet
Julkaisu: Pisteet
GameSpot: 7,2/10 (PlayStation & Dreamcast) 6,3/10 (Windows)
IGN: 6,5/10 (PlayStation) 6,3/10 (Windows) 5,8/10 (Dreamcast)
Aiheesta muualla

Tomb Raider: Chronicles MobyGamesissa (englanniksi)
Tomb Raider Chronicles Internet Movie Databasessa (englanniksi)
Tyrone Spong

| Tyrone Spong |
| --- | --- |

Henkilötiedot
Syntynyt: 3. syyskuuta 1985 (ikä 39) Paramaribo, Suriname
Kansalaisuus:   Suriname  Alankomaat
Nyrkkeilijä
Lempinimi:  King of the Ring
Pituus:  188 cm
Paino:  105 kg
Painoluokka:  raskassarja
Kätisyys:  oikeakätinen
Valmentaja:  Ernesto Hoost
Ammattilaistilastot
Ottelut:  14
Voitot:  14
– tyrmäysvoitot:  13
Aiheesta muualla
www.tyrone-spong.com
| Tyrone Spong> Henkilötiedot |
| --- | --- |
Kansalaisuus:   Suriname  Alankomaat
Potkunyrkkeilijä
Lempinimi:  King of the Ring
Aktiivisena:  2001–2014
Pituus:  188 cm
Paino:  93 kg
Kätisyys:  oikea
Seura(t):  Fighting Factory Carbin Team Mr. Perfect Blackzilians
Tilastot
Ottelut:  116
Voitot:  107
– tyrmäyksellä:  73
– päätöksellä:  34
Tappiot:  7
Ratkaisemattomat:  2
Aiheesta muualla
www.tyrone-spong.com
Tyrone Clinton Spong (s. 3. syyskuuta 1985 Paramaribo, Suriname) on surinamilais-alankomaalainen nyrkkeilijä ja potkunyrkkeilijä. Hän on voittanut muun muassa alemman raskaansarjan mestaruuden WFCA organisaatiossa ja It's Showtimen 95kg mestari vuonna 2008. Hän voitti Glory 95kg Slam-turnauksen 2013.
Potkunyrkkeily > It's Showtime (2008–2012)

Spong otteli aiemmin It's Showtimessa puolustettuaan maaliskuussa 2008 WFCA:n mestaruuttaan. Hän otteli suoraan seuraavassa ottelussa 95 kiloisten sarjan mestaruudesta Zabit Samedovia vastaan. Ottelu käytiin 29. marraskuuta 2008 It's Showtime 2008 Eindhoven -tapahtumassa, jossa Spong voitti mestaruuden tuomariäänin.
Toukokuussa 2009 hän kohtasi ei-mestaruusottelussa Attila Karacsin, jonka Spong voitti hajaäänin.
Spong ilmoitti tammikuussa 2011 luopuneensa mestaruudestaan siirtyessään raskaaseensarjaan ja palasi toukokuussa 2011 It's Showtimeen, jolloin hän kohtasi Igor Mihaljevicin It's Showtime 2011 Lyon -tapahtumassa. Spong voitti ottelun tyrmäyksellä ensimmäisessä erässä osuttuaan vastustajaansa polvella. Kesäkuussa hän kohtasi Loren Javier Jorgen It's Showtime Madrid 2011 -tapahtumassa, joka päättyi Spongin voittoon tuomariäänin.
Tammikuussa 2012 Spong kohtasi entisen It's Showtimen 85 kiloisten mestarin Melvin Manhoefin It's Showtime 2012 in Leeuwarden -tapahtumassa. Hän voitti ottelun tuomariäänin. Kesäkuun lopussa Spong otteli vielä Peter Aertsia vastaan Belgiassa. Hän voitti ottelun tyrmäyksellä kolmannessa erässä. Ottelu jäi myös viimeiseksi organisaatiossa, kun It's Showtime myytiin Glorylle.
Saavutukset

2014 Gloryn alemman raskaansarjan turnauksen finalisti
2013 Gloryn alemman raskaansarjan turnauksen mestaruus
2008 It's Showtime World 95MAX mestaruus
2008 WFCA raskaansarjan mestari maailman mestaruus
2008 KO World Series '08 Oceania mestaruus
2007 SLAMM Events 79kg mestaruus
2005 A1 World League mestaruus
2005 W.P.K.L. Euroopan potkunyrkkeilyn keskisarjan mestaruus
2004 W.K.N. Euroopan Muay Thai keskisarjan mestaruus
M.T.B.N.Hollannin Muay Thai 66kg mestaruus
Aiheesta muualla

Boxrec (englanniksi)
It's Showtimen 95MAX mestarit
Tunturikimalainen

| Tunturikimalainen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Yläheimo::  Apoidea
Heimo::  Mesipistiäiset Apidae
Suku::  Kimalaiset Bombus
Laji::  pyrrhopygus
Kaksiosainen nimi
 Bombus pyrrhopygus  Friese, 1902 
Katso myös
   Tunturikimalainen Wikispeciesissä   Tunturikimalainen Commonsissa 
Infobox OKNimi-testi OK: 
Tunturikimalainen (Bombus pyrrhopygus) on kookas pohjoinen kimalaislaji. Sen etupää on musta ja takaruumiista puolet on punertava tai haalistuneen keltainen. Kuningatar on pituudeltaan 18–22 millimetriä, työläinen ja koiras 14–16 millimetriä.
Tunturikimalaisen kuningatar tekee pesän tavallisesti vanhaan tunturisopulin koloon aivan maanpinnan tuntumaan. Laji elää tunturien rinneniityillä ja ottaa ravintonsa pajuista, juolukasta, mustikasta, kurjenkanervasta ja sieliköstä sekä tienvarsien maitohorsmista ja puna-apiloista. Suomessa tunturikimalaista tavataan vain Pohjois-Lapin tuntureilla.
Euraasiassa elävä tunturikimalainen Bombus pyrrhopygus on erotettu vuoden 2015 jälkeen omaksi lajikseen Bombus polaris -lajista, joka elää Pohjois-Amerikassa.
Tsingtao (panimo)

Tsingtao-olutpullo.
Tsingtao (yksink.: 青岛啤酒厂; perint.: 青島啤酒廠; pinyin: Qīngdǎo píjiǔchǎng) on Qingdaon satamakaupungin mukaan nimensä saanut Kiinan suurin olutpanimo, joka valmistaa Tsingtao-olutta. Saksa hallitsi Shandongia toimilupa-alueenaan ensimmäiseen maailmansotaan saakka. Saksalaiset siirtolaiset perustivat olutta valmistavan panimon 1903, jolloin se oli nimeltään Germania-Brauerei. Japanilaiset valtasivat ensimmäiseen maailmansotaan liittyneinä panimon 1915 saksalaisilta, ja se oli japanilaisessa johdossa vuoteen 1945 saakka. Japanin hävittyä toisen maailmansodan panimo siirtyi Nanjingissa valtaa pitävän Kiinan tasavallan haltuun. Kun Kiinan kansantasavalta perustettiin, siitä tuli kiinalainen valtionyhtiö.
Panimo on Hongkongin pörssissä noteerattu yhtiö, ensimmäisiä kiinalaisia yhtiöitä, joille se sallittiin. Se on Kiinan suurin panimo, jonka markkinaosuus on 15 prosenttia. Tsingtao-olutta tuodaan Suomeen, ja se on tavallinen ruokajuoma kiinalaisravintoloissa. Tsingtaon maahantuoja Suomessa on Oy Bornicon & Salming Ab.
Nimen translitterointi perustuu vanhaan järjestelmään, ja tätä muotoa yritys käyttää markkinoinnissaan.
Aiheesta muualla

Wikimedia Commonsissa on kuvia tai muita tiedostoja aiheesta .
Tsingtaon maahantuojan sivut (Arkistoitu – Internet Archive)
Tomba

Tomba tarkoittaa seuraavia:
Sukunimenä

Alberto Tomba, italialainen alppihiihtäjä
Maantieteessä

Tomba, kaupunki Montenegrossa
Tomba, laskettelurinne Banskossa Bulgariassa
Pelejä

Tomba!, PlayStation peli
Tomba! 2, PlayStation peli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tomba”, voi hakea sivunnimihaulla, laajalla sivunnimihaulla tai tekstihaulla.
Tuuletar (yhtye)

| Tuuletar |
| --- | --- |

Tiedot
Toiminnassa:  2012–
Tyylilaji:  folk hop
Laulukieli:  suomi
Jäsenet:  Venla Ilona Blom, beatboxing, laulu   Sini Koskelainen, laulu   Johanna Kyykoski, laulu   Piia Säilynoja, laulu  
Levy-yhtiö:  Bafe's Factory  
Aiheesta muualla
Kotisivut
Infobox OKNimi-testi OK: 
Tuuletar on suomalainen a cappella -lauluyhtye. Yhtyeeseen kuuluvat Venla Ilona Blom, Sini Koskelainen, Johanna Kyykoski ja Piia Säilynoja.
Yhtyeen jäsenet tapasivat Århusin musiikkiakatemiassa Tanskassa ollessaan opiskelijavaihdossa vuonna 2011.
Tuuletar yhdistelee suomalaista kansanmusiikkia, rytmikästä beatboxausta sekä vaikutteita maailmalta, kuten Bollywoodista, Afrikasta ja bulgarialaisesta naiskuorolaulusta. Kaikki yhtyeen äänet tuotetaan ihmisäänillä, mutta yhtye käyttää efekteihin esimerkiksi oktaaveria tuottamaan lauluääntä matalampia taajuuksia. Yhtyeen albumi Tules maas vedes taivaal sai vuonna 2017 Vuoden etnoalbumi -palkinnon Emma-gaalassa.
Yhtye on esiintynyt ulkomailla enemmän kuin Suomessa, ja yhtyeen laulua on kuultu myös Game of Thrones -sarjan trailerilla. Vuonna 2019 yhtye palkittiin Vuoden kansainvälistyjänä Etnogaalassa.
Yhtye esiintyi 18. lokakuuta 2019 Vain elämää -ohjelmassa Lauri Tähkän kanssa Samu Haberille kappaleella Miehessä vikkaa (I Help You Hate Me).
Diskografia

Ahavana kulemme (EP, 2013)
Kohma (single, 2015)
Ei leijuta (single, 2016)
Uho (single, 2016)
Tules maas vedes taivaal (albumi, 2016)
Valtaaja / Invader (EP, 2019)
Rajatila / Borderline (albumi, 2019)
Vetten Vuoro / Turn of the Tide (EP, 2021)
Loimu (Mikko Heikinpoika Remix) (digital single, 2021)
Aiheesta muualla

Tuuletar-yhtyeen verkkosivut
Tuuletar-yhtyeen verkkosivut (levy-yhtiö)
Valtarin koulu

| Valtarin koulu |
| --- | --- |
Sijainti:  Koulutie 2, Ii
Tyyppi:  Peruskoulu
Rehtori:  Taisto Soininen
Luokat:  7–9
Oppilaita:  470
Verkkosivut
Valtarin koulu on 470 oppilaan ja 65 työntekijän yläkoulu Iissä, Pohjois-Pohjanmaalla. Koulu painottaa omatoimisuutta, luovuutta, rehellisyyttä, vastuuntuntoa, yhteisöllisyyttä ja hyvinvointia. Koululla jaksoja on 5. Jokainen jakso kestää noin 38 päivää.